পুঞ্চ সেক্টরে শহিদ ২৩ বছরের অগ্নিবীর দীপক সিং, কীভাবে মৃ/ত্যু?

ওয়েবডেস্ক- পুঞ্চে (Poonch) শহিদ অগ্নিবীর (Agniveer) দীপক সিং (Deepak Singh)। ছেলেকে হারিয়ে শোকে পাথর উত্তরাখণ্ডের পরিবার। জম্মু–কাশ্মীরের পুঞ্চ সেক্টরে মাথায় গুলিবিদ্ধ অবস্থায় উদ্ধার হয় ২৩ বছরের অগ্নিবীর দীপক সিং-এর দেহ। বাড়ির সদস্যরা জানিয়েছেন, ও খুশি মনে দেশের জন্য কাজ করতে। মৃত্যু কেন, কীভাবে, তা নিয়ে পূর্ণাঙ্গ তদন্তের দাবি তুলেছে পরিবার।

পুঞ্চে কর্তব্যরত অবস্থায় শহিদ অগ্নিবীর দীপক সিং ছিলেন উত্তরাখণ্ডের (Uttrakhand) চম্পাওয়াত জেলার বাসিন্দা। শোকজ্ঞাপন করেছেন উত্তরখণ্ডের মুখ্যমন্ত্রী। চম্পাওয়াতের স্থানীয় পুলিশ স্টেশনের সাব-ইন্সপেক্টর বিপুল জোশি জানিয়েছেন, দীপক সিং খারি গ্রামের বাসিন্দা ছিলেন। মেন্ধারের নিয়ন্ত্রণ রেখার কাছে সীমান্তবর্তী জেলায় মোতায়েন ছিলেন। জোশি জানিয়েছেন, জম্মু-কাশ্মীর পুলিশ একটি মামলা নথিভুক্ত করে তদন্ত শুরু করেছেন। সেনার তরফ থেকেও জানানো হয়েছে, তাদের তরফেও একটি তদন্ত শুরু করা হয়েছে।

দীপক সিং কুমায়ুন রেজিমেন্টের রানিখেতে ৬ মাস প্রশিক্ষণ নেওয়ার পর দুই বছর আগে একজন অগ্নিবীর হিসেবে নিযুক্ত হন। পরিবার জানিয়েছে তার প্রথম পোস্টিং হয়েছিল কাশ্মীরের পুঞ্চে। দীপকের বাবা শিবরাজ সিং জানিয়েছেন, গত ১৫ নভেম্বর ১০ দিনের ছুটিতে বাড়ি এসেছিলেন।

দেশের কাজ করতে পারছে এই নিয়ে খুব গর্ববোধ করত। খুব খুশি হয়ে দেশের কাজ করত। শনিবার সেনার তরফে দুপুর আড়াইটে নাগাদ একটি ফোন আসে তাঁর কাছে। ছেলের মৃত্যুর সংবাদ জানানো হয়। বলা হয় মাথায় গুলি লেগে মৃত্যু হয়েছে দীপকের।  আমরা জানি না এটা কীভাবে ঘটেছে এবং তদন্তের অনুরোধ করেছি। দীপককে জখম অবস্থায় হাসপাতালে নিয়ে যাওয়া হয়েছিল, কিন্তু চিকিৎসক জানায় মৃত্যু হয়েছে তাঁর।

দেখুন ভিডিও-